Američki tisak pozdravlja poraz Joerga Heidera (26/11/02) - 2002-11-26
"Rijetki su politički nekrolozi koje je ugodnije pisati od nekrologa Joergu Haideru” – piše u Washington Postu Anne Applebaum
Kad komentiraju izborne rezultate u Austriji, američki se mediji posebno osvrću na nagli pad popularnosti Slobodarske stranke i njenog najutjecajnijeg člana, Joerga Haidera. "U Europi u kojoj se sve češće podmeću požari u sinagoge, sve češće pojavljuju grafiti kukastih križeva i sve češće oglašavaju anti-semitski političari – izborni poraz ekstremističke austrijske Slobodarske stranke i njenog de facto čelnika Joerga Haidera predstavlja ohrabrujuće odbacivanje politike vjerske nesnošljivosti" - ovakvom ocjenom današnji bostonski započinje uvodnik naslovljen “Austrija odbacuje mržnju”. Podsječajući da je Haiderova stranka na izborima 1999. godine osvojila čak 27 posto glasova, a na upravo održanim izborima tek 10 posto, list nalazi da do toga "nije došlo isključivo zbog porasta otpora u javnosti prema anti-semitskoj retorici koruškog političara". Jedan od razloga leži, naime, u unutarnjim podjelama u Slobodarskoj stranci, te nedostatku dobrih stranačkih priprema za izbore. Austrijanci su očito bili vrlo uzrujani zbog veza gospodina Haidera s Irakom, gdje je on ove godine boravio u više navrata. Na izborne je rezultate – nastavlja – također utjecalo to što ultra-desničar iz Koruške nije odustajao od anti-semitskih napada na svoje političke suparnike. List podsjeća i na pohvale koje je karizmatični Haider upućivao na račun ekonomske politike Adolfa Hitlera, te njegovo hvaljenje SS-ovaca i nazivanje koncentracijskih logora – “logorima za kažnjavanje”. zaključuje da je najveći dobitnik na austrijskim izborima – konzervativna Narodna stranka, inače veći koalicijski partner Slobodarske stranke u bivšoj vladi. Narodna je stranka, ustvari, "prisvojila" Haiderovu anti-useljeničku i anti-azilantsku politiku, ali bez anti-semitske poruke – navodi bostonski list. “Rijetki su politički nekrolozi koje je ugodnije pisati od nekrologa Joergu Haideru” – piše komentatorica Anne Applebaum. Vraćajući film unatrag, komentatorica tvrdi da pad “nostalgičara Anschlussa” nije rezultat europskog bojkota Austrije. Dapače, reagirajući na europsko zamrzavanje odnosa, među Austrijancima je u početku čak porasla popularnost Slobodarske stranke – smatra gospođa Applebaum. Europski bojkot Beča u velikoj je mjeri imao za cilj da spriječi ekstremiste slične Haideru da osvoje vlast u drugim zemljama unije. Toga su se pribojavali i Belgijanci i Francuzi, čiji je nacionalistički front Jean-Marie Le Pena bio u usponu – podsjeća komantatorica . Ona tvrdi da “nije vanjski pritisak bio taj koji je uništio Joerga Haidera, nego je to bila ista ona austrijska demokracija koja mu je ranije omogućila dolazak na vlast”.